CELEX: 32013R0631
Language: lt
Date: 2013-06-28 00:00:00
Title: 2013 m. birželio 28 d. Komisijos įgyvendinimo reglamentas (ES) Nr. 631/2013, kuriuo panaikinamas Reglamentas (EB) Nr. 546/2006 ir įgyvendinamas Reglamentas (ES) Nr. 233/2012  Tekstas svarbus EEE

29.6.2013   
            
            
               LT
            
            
               Europos Sąjungos oficialusis leidinys
            
            
               L 179/84
            
         KOMISIJOS ĮGYVENDINIMO REGLAMENTAS (ES) Nr. 631/2013
   2013 m. birželio 28 d.
   kuriuo panaikinamas Reglamentas (EB) Nr. 546/2006 ir įgyvendinamas Reglamentas (ES) Nr. 233/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo VIII priedo A skyriaus 1 skirsnio b punkto iii papunktį,
   kadangi:
   
               (1)
            
            
               Reglamentu (EB) Nr. 999/2001 nustatomos gyvūnų užkrečiamųjų spongiforminių encefalopatijų (USE) prevencijos, kontrolės ir likvidavimo taisyklės. Reglamento VIII priede numatyta, kad valstybių narių nacionalinės skrepi ligos kontrolės programos gali būti patvirtintos ir vėliau iš dalies pakeistos, jeigu jos atitinka konkrečius tame reglamente nustatytus kriterijus;
            
         
               (2)
            
            
               2006 m. kovo 31 d. Komisijos reglamentu (EB) Nr. 546/2006, įgyvendinančiu Europos Parlamento ir Tarybos reglamento (EB) Nr. 999/2001 nuostatas dėl nacionalinių skrepi ligos kontrolės programų ir papildomų garantijų, nukrypstančiu nuo tam tikrų Sprendimo 2003/100/EB reikalavimų ir panaikinančiu Reglamentą (EB) Nr. 1874/2003 (2), patvirtintos konkrečių valstybių narių nacionalinės skrepi ligos kontrolės programos. Šiame reglamente taip pat numatytos papildomos garantijos, susijusios su avių ir ožkų judėjimu bei jų spermos ir embrionų gabenimu, kuriomis tos valstybės narės gali pasinaudoti;
            
         
               (3)
            
            
               2012 m. kovo 16 d. Komisijos įgyvendinimo reglamentu (ES) Nr. 233/2012, kuriuo įgyvendinamos Europos Parlamento ir Tarybos reglamento (EB) Nr. 999/2001 nuostatos, susijusios su Danijos iš dalies pakeistos nacionalinės skrepi ligos kontrolės programos patvirtinimu (3), patvirtinta Danijos iš dalies pakeista nacionalinė skrepi ligos kontrolė programa;
            
         
               (4)
            
            
               siekiant Sąjungos teisės aktų aiškumo ir paprastinimo, Reglamento (EB) Nr. 999/2001 su pakeitimais, padarytais 2013 m. birželio 28 d. Komisijos reglamentu (ES) Nr. 630/2013, kuriuo iš dalies keičiami Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, priedai (4), VIII priede pateikiamas valstybių narių, kurių nacionalinės klasikinės skrepi ligos kontrolės programos yra patvirtintos, ir atitinkamų papildomų garantijų, susijusių su avių ir ožkų judėjimu bei jų spermos ir embrionų gabenimu, kuriomis tos valstybės narės gali pasinaudoti, sąrašas;
            
         
               (5)
            
            
               Reglamento (EB) Nr. 999/2001 pakeitimai, išdėstyti Reglamente (ES) Nr. 630/2013, įsigalioja 2013 m. liepos 1 d. Todėl Reglamento (EB) Nr. 546/2006 ir Įgyvendinimo reglamento (ES) Nr. 233/2012 nuostatos nuo tos dienos tampa nereikalingos. Taigi, siekiant teisinio aiškumo ir tikrumo, šie reglamentai turėtų būti tą pačią dieną panaikinti;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 546/2006 ir Įgyvendinimo reglamentas (ES) Nr. 233/2012 panaikinami nuo 2013 m. liepos 1 d.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 147, 2001 5 31, p. 1.
   
      (2)  OL L 94, 2006 4 1, p. 28.
   
      (3)  OL L 78, 2012 3 17, p. 13.
   
      (4)  Žr. šio Oficialiojo leidinio p. 60.